Salman Khan Video: सलमान खान के वीडियो ने बटोरी सुर्खियां, बोले- जिसके आगे हो अली और पीछे हो बजरंग बली उसका...  
सलमान खान के वीडियो ने बटोरी सुर्खियां
एक्टर ने वीडियो पोस्ट कर कहा कि अब होगी टक्कर
वीडियो में दिखा सलमान खान का अलग अंदाज
सलमान खान (Salman Khan) की 'दबंग 3' (Dabangg 3) रिलीज होने में अब ज्यादा वक्त नहीं बचा है. उनकी इस फिल्म को लेकर लोगों में काफी एक्साइटमेंट देखने को मिल रही है. खासकर ट्रेलर रिलीज होने के बाद से फैंस में सलमान खान की फिल्म को लेकर उत्साह और भी बढ़ गया है. लेकिन इससे इतर सलमान खान अपने एक वीडियो को लेकर एक बार फिर सुर्खियों में आ गए हैं. इस वीडियो में सलमान खान कह रहे हैं, "जिसके आगे हो अली और पीछे हो बजरंग बली, उसका क्या उखाड़ेगा बाली." दरअसल, सलमान खान ने 'दबंग 3'के विलेन किच्चा सुदीप (Kiccha Sudeep) का एक नया वीडियो शेयर किया है, जिसमें दोनों ही कलाकार आमने-सामने नजर आ रहे हैं. 
Bali Singh jaise villain se bhidne ka alag hi mazaa hai, takkar is baar zabardast hogi! #BeingChulbulhttps://t.co/VU8xXmEeAA@arbaazSkhan@sonakshisinha@saieemmanjrekar@PDdancing@KicchaSudeep@nikhil_dwivedi@SKFilmsOfficial@saffronbrdmedia

दबंग 3 के इस वीडियो में सलमान खान (Salman Khan) और किच्चा सुदीप (Kiccha Sudeep) की लड़ाई और उनकी दुश्मनी दिखाई गई है. वीडियो को शेयर करते हुए एक्टर ने लिखा, "बाली जैसे विलेन से भिड़ने का अलग ही मजा है, टक्कर इस बार जबरदस्त होगी." किच्चा सुदीप और सलमान खान के इस वीडियो में दोनों ही कलाकारों का अंदाज देखने लायक है. खास बात तो यह है कि इस वीडियो के आते ही यह सोशल मीडिया पर छा गया, साथ ही इसके डायलॉग को भी लोगों ने खूब पसंद किया.
बता दें कि सलमान खान (Salman Khan) और किच्चा सुदीप (Kiccha Sudeep) स्टारर 'दबंग 3' (Dabangg 3) इसी महीने 20 तारीख को रिलीज हो रही है. ऐसे में फिल्म की रिलीज में ज्यादा वक्त नहीं बचा है. इसमें सलमान खान और किच्चा सुदीप के साथ सोनाक्षी सिन्हा और साईं मांजरेकर भी अहम भूमिका में नजर आएंगी. सलमान खान फिल्म्स के बैनर तले तैयार हुई इस फिल्म का निर्देशन प्रभू देवा ने किया है. वहीं, इसकी कहानी खुद सलमान खान ने लिखी है. इस फिल्म के अलावा सलमान खान जल्द ही राधे: मोस्ट वॉन्टेड हीरो में भी नजर आएंगे. उनकी यह मूवी साल 2020 में ईद के मौके पर रिलीज होगी.